സിനിമാമേഖലയില് വന്നത് അച്ഛന്റെ താല്പര്യമില്ലാതെ ഒരു ജോലി ഉണ്ടായിരുന്നെങ്കിലെന്ന് ഞാനും ആഗ്രഹിക്കാറുണ്ട് അഞ്ച് രൂപ കിട്ടിയാല് പത്തായി ചെലവാക്കേണ്ടി വരുന്നവരാണ് സീരിയല് താരങ്ങള് നമ്മുടെ ഐഡന്റിറ്റി സ്വന്തം ശബ്ദമാണെന്നും മറ്റുള്ളവരെ കൊണ്ട് ഡബ്ബ് ചെയ്യിക്കരുതെന്നും ഞാന് സിന്ധുവിനോട് പറയാറുണ്ടെന്നും മനുവര്മ്മ തിരുവനന്തപുരം: സീരിയല് സിനിമാ രംഗത്തേയ്ക്ക് വന്നത് അച്ഛന് ജഗന്നാഥവര്മ്മയുടെ അനുവാദമില്ലാതെയായിരുന്നെന്ന് മകനും സീരിയല് താരവുമായ മനുവര്മ്മ. ഞാന് ഈ രംഗത്തേയ്ക്ക് വരുന്നതില് അച്ഛന് താല്പര്യമുണ്ടായിരുന്നില്ല. ഞാനൊരു ര്ക്കാര് ജോലി നേടണമെന്നായിരുന്നു അച്ഛന്റെ ആഗ്രഹം. ഇപ്പോള് കരിയറില് വലിയ ഗ്യാപ്പുകള് ഉണ്ടാകുമ്ബോള് ഒരു ജോലി ഉണ്ടായിരുന്നെങ്കില് എന്ന് ഞാനും ആഗ്രഹിക്കാറുണ്ടെന്ന് മനുവര്മ്മ പറയുന്നു. സിനിമാത്തെക്കിന് നല്കിയ അഭിമുഖത്തിലാണ് മനുവര്മ്മയുടെ തുറന്നുപറച്ചില്. കോവിഡൊക്കെ വന്നപ്പോള് ലക്ഷങ്ങളും കോടികളുമൊക്കെ പ്രതിഫലം വാങ്ങുന്നവര്ക്ക് വലിയ പ്രശ്നങ്ങളൊന്നുമുണ്ടാവില്ല. എന്നാല് നമ്മളെപോലെ ദിവസക്കൂലിക്ക് സീരിയലില് അഭിനയിക്കുന്നവര്ക്ക് വലിയ ബുദ്ധിമുട്ടാണ്. നമ്മള്ക്ക് എത്രരൂപയാണ് കിട്ടുന്നതെന്ന് പ്രേക്ഷകര് അറിയുന്നില്ലല്ലോ. നമ്മളൊരു മോശം വസ്ത്രം ധരിച്ചാല്, ഓട്ടോറിക്ഷയില് സഞ്ചരിച്ചാല് ഇപ്പോള് സീരിയലൊന്നും ഇല്ലല്ലേ എന്ന് ജനങ്ങള് ചോദിക്കും. അതുകൊണ്ട് അഞ്ച് രൂപ കിട്ടിയാല് 10 രൂപയായി ചെലവാക്കേണ്ടി വരുന്നവരാണ് നമ്മള്. തന്റെ യഥാര്ത്ഥ പേര് പ്രദീപ് എന്നാണ്. മനോരമ ആഴ്ച്ചപ്പതിപ്പിന്റെ നോവലുകളില് ചിത്രങ്ങള് വരയ്ക്കുന്നതിന് പകരം ഫോട്ടോകള് ഉപയോഗിച്ച് പരീക്ഷണം നടത്തിയപ്പോള് അതിലൊരു നോവലിലെ മനു എന്ന കഥാപാത്രത്തിന് മോഡലായി ആയിരുന്നു പ്രൊഫഷനില് തുടക്കം. ആ നോവലും ചിത്രങ്ങളും ഹിറ്റായി. പിന്നെ മനു എന്ന പേരിലാണ് ഞാന് പ്രേക്ഷകര്ക്കിടയില് അറിയപ്പെട്ടത്. പിന്നെ ടെലിവിഷനിലും എന്റെ പേരായി മനു എന്ന പേര് സ്വീകരിക്കുകയായിരുന്നു. പിന്നീട് ഗസറ്റിലൊക്കെ അങ്ങനെതന്നെ മാറ്റി. മനു വര്മ പറയുന്നു. സീരിയലുകളില് സ്വന്തം ശബ്ദം തന്നെ നല്കുന്നതാണ് ഏറ്റവും നല്ലത്. ശബ്ദം നമ്മുടെ ഐഡന്റിറ്റിയാണ്. മമ്മുക്കയ്ക്കോ ലാലേട്ടനോ മറ്റാരെങ്കിലും ഡബ്ബ് ചെയ്യുന്നത് നമുക്ക് ചിന്തിക്കാന് കഴിയുമോ. ഇപ്പോള് സീരിയല് രംഗത്ത് പലര്ക്കും ജോലി തീര്ത്ത് പോകണമെന്ന ചിന്തയാണ്. അതാണ് മറ്റുള്ളവരെ കൊണ്ട് ഡബ്ബ് ചെയ്യിക്കുന്നത്. ഞാന് സിന്ധുവിനോട് മറ്റുള്ളവരെകൊണ്ട് ഡബ്ബ് ചെയ്യിക്കരുതെന്ന് പറഞ്ഞിരുന്നു. സിനിമയില് സ്പോട്ട് ഡബ്ബിങ് ചെയ്തപ്പോഴാണ് അതിന്റെ ബുദ്ധിമുട്ട് സിന്ധുവിന് മനസിലായതെന്നും മനുവര്മ്മ ചിരിച്ചുകൊണ്ട് പറയുന്നു. Stories you may Like